ROCA Industry raportează o cifră de afaceri de 141,5 milioane lei, în primul trimestru
ROCA Industry, holding industrial din România, specializat în materiale de construcții, listat pe piața principală BVB sub simbolul ROC1, a înregistrat în primul trimestru al anului o cifră de afaceri la nivel cumulat de 141,5 milioane de lei, conform raportului aferent primelor trei luni din 2024. Veniturile cumulate la nivelul companiilor productive din holding sunt în creștere cu 5,6% față de T1 2023, în condițiile unei piețe a materialelor de constructii aflată în scădere.